安史之亂係唐朝由盛轉衰嘅標誌，喺之前嘅和平年代，士人有好強嘅功名心，想由文事立致卿相，戰爭爆發後，武將有咗用武之地，而文士排斥到社會邊緣，再都無咗原先嘅錦繡前程。於是啲人諗返起之前，會覺得恍如隔世，再睇返現實，覺得自己生不逢時，於是原先熱切嘅仕途慾望轉變爲消極避世嘅隱逸情懷，所以寫嘅詩有比較多嘅無奈嘆息同冷落寂寞嘅情調。